Den 5. oktober 2013 afdækkede ''Ekstra Bladet'', hvordan Lars Løkke Rasmussen havde haft ekstraordinært høje rejseomkostninger i GGGI. Senere blev Løkke stærkt kritiseret for at have brugt over en million kroner på flybilletter på første klasse og luksuriøse hotelophold samt [[limousine]]kørsel til lufthavnen.<ref>[https://ekstrabladet.dk/nyheder/politik/danskpolitik/article4572499.ece FAKTA: Få overblik over Løkkes rejsesag]. ''[[Ekstra Bladet]]''. Hentet 9/5-2019</ref> Rejserne gik blandt andet til [[Rio de Janeiro]] i Brasilien, [[Seoul]] i Sydkorea og [[Abu Dhabi]] i De Forenede Arabiske Emirater. Sagen om rejsen til Rio de Janeiro omfattede desuden en flybillet til Lars Løkke Rasmussens datter.<ref>[https://ekstrabladet.dk/nyheder/politik/danskpolitik/article4574480.ece Her boede Løkke med datteren i Rio]. ''[[Ekstra Bladet]]''. Hentet 9/5-2019</ref> Det kaldte han senere en "misforståelse, som er blevet rettet op".<ref>{{cite web | title=GGGI betalte 27.000 kroner for billet til Løkkes datter | website=nyheder.tv2.dk | date=20. oktober 2013 | url=https://nyheder.tv2.dk/politik/2013-10-20-gggi-betalte-27000-kroner-for-billet-til-loekkes-datter | access-date=20. maj 2022}}</ref>
Levende_personer Politik Historie Foreninger Organisationer Uddannelsesinstitutioner Ledere